Law naixió y creixió en Londres y prencipió a actuar en teyatro. Dimpués de trobar chicotz papers en largometraches, Law ganó reconoixencia por o suyo paper en The Talented Mr. Ripley (1999) d'Anthony Minghella, por a quala ganó o premio BAFTA a lo Millor Actor en un Paper de Reparto y estió nominado a un Oscar. Trobó mas exito critico y comercial en Enemy at the Gates (2001), A.I. de Steven Spielberg(2001) y Road to Perdition de Sam Mendes (2002). Continó recibindo elochios por protagonizar a cinta de guerra Cold Mountain (2003), o drama Closer (2004) y a comedia romantica The Holiday (2006), obtenendo nominacions a l'Oscar y a o BAFTA por a primera d'ellas.